Приложение  1

О Т Ч Е Т
ЗА  ИЗПЪЛНЕНИЕ НА ПРОГРАМАТА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ НА ОБЩИНА КЪРДЖАЛИ ЗА 2025 г.

Изпълнението на Програмата за управление и разпореждане с имоти – общинска собственост на Община Кърджали за 2025 г. по раздели е както следва:

     

Раздел I. Неприключени сделки от 2024 г.

От 17 броя неприключени сделки през 2024 г. са финализирани  16 броя – на стойност 279 530 лв./ 142 921.42 €, които спрямо начина на разпореждане са, както следва:

· 15 броя продажби чрез търг на стойност 279 530 лв. / 142 921.42 €;

· една разпоредителна сделка за учредяване на безвъзмездно безсрочно право на строеж/пристрояване;
        -    за един застроен имот купувача се е отказал от сключване на договор за покупко-продажба.

     
Раздел IІ. Продажба на имоти чрез публично оповестен търг или конкурс по реда на чл. 35, ал. 1 от ЗОС


В програмата са  предвидени 148 броя имоти за продажба чрез публично оповестен търг. Проведени са публични търгове за продажба на 85 броя имоти. Сделките за 57 броя имоти са реализирани и възлизат на стойност 2 667 662 лв. / 1 363 954 €. Сделките за останалите 28 броя имоти са в процес на приключване.
      Раздел IІІ. Продажба на земя – общинска частна собственост на собственици на законно построени сгради по реда на чл. 35, ал. 3 от ЗОС

      Във връзка с постъпили заявления за закупуване на земя от собственици на законно построени сгради в програмата са  включени 15 броя имоти за продажба. От тях са реализирани 10 сделки на обща стойност 401 795 лв./ 205 434.52 €. За един имот е извършено плащане в размер на 32 314 лв. / 16 521.89 €, като сключването на договора предстои през 2026 г. Останалите продажби са в процес на изпълнение.

           Раздел IV.   Продажба на земя – частна общинска собственост по реда на чл.35, ал.4 от ЗОС: 

         Раздел IV А.   Продажби по реда на чл.15, ал.3 и ал.5 от ЗУТ, във връзка с §8 от ПЗР на ЗУТ, за уреждане на придаваеми части:
         В програмата са включени две сделки за уреждане на придаваеми части чрез продажба на имоти, които са в процес на изпълнение.

            Раздел V. Дарения на имоти  –  частна общинска собственост по реда на чл.35, ал.5 от ЗОС
           През 2025 г. в програмата е включен един общински имот за безвъзмездно прехвърляне чрез дарение. Сделката е в процес на изпълнение.

     Раздел VI. Прекратяване на съсобственост върху имоти чрез продажба на частта на общината по реда на чл.36, ал.1, т.2 от ЗОС
    В програмата са  включени и реализирани 3 броя продажби чрез прекратяване на съсобственост с общината на стойност 38 800 лв. / 19 838.12 €.
           Раздел VII. Учредяване на право на строеж по реда на чл. 37, ал. 4, т. 4 от ЗОС            

    По искане от заявител в програмата е включена една процедура за учредяване на право на строеж в общински имот, която е реализирана и е на стойност 1 300 лв. / 664.68 €.
           Раздел VIII. Учредяване на право на надстрояване и/или пристрояване на сгради по реда на чл. 38, ал. 2 от ЗОС
     В раздела са  включени 3 броя процедури по искане на заявители, изпълнението на които е прекратено.

Раздел IХ. Продажба на общински жилища по административен ред
Предвидените за продажба жилища по административен ред на наемателите са 11 броя –  реализирани са 11 броя сделки за продажба на жилищни имоти по административен ред на стойност 489 100 лв./ 250 072,86 €.
Раздел Х. Придобиване на имоти от Община Кърджали чрез изкупуване, отчуждаване, дарение и безвъзмездно придобиване от държавата, общини и други.
През 2025 г. в програмата са предвидени за придобиване чрез безвъзмездно прехвърляне в собственост на Община Кърджали 5 броя държавни имоти.
           За един от имотите процедурата е приключила, останалите са в процес на изпълнение.
Раздел ХI. Предоставяне под наем на обекти – общинска собственост
В Програмата за 2025 г. са предвидени за отдаване под наем  32 обекта – общинска собственост.
Проведени са търгове и са сключени договори за отдаване под наем на 16 обекта – общинска собственост.
Без търг и конкурс, с решения на общинския съвет, са отдадени под наем 3 броя помещения. 

Към края на 2025 г. действащите договори за отдаване под наем на общинско имущество са   585 бр., в т. ч. за:

· нежилищни имоти –  94 бр.;
· жилищни имоти – 184 бр.;

· терени за разполагане на преместваеми съоръжения  /ЛОК/ –  71 бр.; 

· терени за целогодишно и сезонно ползване – 104 бр.;

· маси за продажба на плодове и зеленчуци – 2 бр.;

· павилиони – 6 бр.;

· рекламни съоръжения – 124 бр.

Дължимите наемни вноски по действащи договори за 2025 г. са в размер на 36 682 лв. /18 755 €. Преобладават задължения за 2 – 3 месеца. Спрямо нередовните наематели със задължения над 3 месеца се предприемат действия за събиране на дължимите суми. 

Раздел ХII. Предоставяне на имоти – общинска собственост за безвъзмездно ползване и управление
През 2025 г. в изпълнение на  решения на общинския съвет са сключени общо 12 бр. договори за предоставяне безвъзмездно за управление и ползване, както следва:

1. Областна дирекция „Земеделие“ за осъществяване дейността на Общинска служба „Земеделие“ ;

2. Областна дирекция „Земеделие“;

3.„Център за комплексно обслужване на деца с увреждания и хронични заболявания“;

4. Министерство на регионалното развитие и благоустройството за нуждите на Териториално звено „Гражданска регистрация и административно обслужване“ – Кърджали /ТЗ „ГРАО“- Кърджали/;

5. „Агенция по заетостта“ гр. София, за осъществяване дейността на „Дирекция Бюро по труда – Кърджали“;

6. „Регионално управление на образованието на МОН - Кърджали“;

7. „Българско национално радио“;

8. Детска ясла №5, гр. Кърджали;

9. Детска градина „Усмивка“, гр. Кърджали;

10. Административен съд - Кърджали;

11. Окръжен съд – Кърджали;
12.НЧ „Прогрес- 1958“ с.Калоянци;
Раздел ХIII. Предоставяне на спортни обекти – общинска собственост по реда на Закона за физическото възпитание и спорта
През 2025 г. по реда на Наредбата за условията и реда за ползване на спортни обекти, собственост на Община Кърджали и за финансирането и подпомагането на физическата активност, физическото възпитание, спорта и спортно-туристическата дейност в Община Кърджали безвъзмездно е предоставена една зала в сградата на СК „Арпезос“ –  Боксова зала на трети етаж в сградата на СК “Арпезос“, гр .Кърджали, предоставена на Спортен клуб “Арда Бокс, гр. Кърджали.
Раздел ХIV. Предоставяне на обекти – общинска собственост на концесия
С Решение №30 по Протокол № 2 от заседание на Общински съвет – Кърджали, проведено на 26.02.2021 г., е приет План за действие на общинските концесии в Община Кърджали за периода 2021-2027 г., който включва:

          - Концесия за строителство на  имот,  публична общинска собственост –  Закрит плувен басейн, гр. Кърджали; 
           - Концесия за строителство на части от имот публична общинска собственост –Открит плувен басейн с обслужващи сгради. 


С последващо Решение №28 от 21.02.2025 г. по Протокол №2 от заседание на Общински съвет – Кърджали, проведено на  21.02.2025 г. е приет Актуализиран План за действие на общинските концесии в Община Кърджали за 2021-2027 г., който включва един проект за Концесия за строителство и експлоатация на обекти- публична общинска собственост –  Закрит плувен басейн, гр. Кърджали и Открит плувен басейн с обслужващи сгради.


Актуализираният План за действие на общинските концесии в Община Кърджали за 2021-2027 г. е публикуван в Националния концесионен регистър. 


В резултат от подготвителните действия, са изготвени изискващите се от закона  анализи - технически, финансово – икономически, правен, екологичен и социален. Анализите показват, че не са налице правни ограничения и фактически пречки за предоставяне на имоти – публична общинска собственост за стопанисване чрез концесия. Състави се обосновка на концесия, проект на обявление за откриване на процедурата и документация за концесията. Обосновката на концесията е изпратена за съгласуване на основание чл. 58, ал. 3 от ЗК, с Министерство на отбраната, Министерство на вътрешните работи, Министерство на околната среда и водите, Министерство на културата и Държавна агенция „Националната сигурност“, относно липсата на хипотеза за изключване от възлагане на настоящата концесия по чл. 24 от ЗК. От получените становища от Министерство на отбраната с рег.№ 09-00-125/30.05.2025г., от Министерство на вътрешните работи с рег. № 812100-10432/03.06.2025г. от Държавна агенция „Национална сигурност“ с рег.№ КА–780 /29.05.2025 г., се констатира, че гореизброените институции съгласуват без бележки и без препоръки обосновката; предоставянето на имотите на концесия не представлява опасност за националната сигурност и отбраната на страната, за живота и здравето на гражданите, за околната среда, за защитените територии, зони и обекти и за обществения ред, нито пък е налице изричен закон, който да забранява предоставянето на имотите (или сходни с него имоти) на заявената (или сходна с нея) концесия. Препоръките на Министерството на околната среда и водите описани в постъпило становище с рег.№ 08-00-639/03.06.2025 г., ще бъдат съобразени в предложение за права и задължения при концесията и в условията, включени в договора за концесия. 


Предвид обстоятелството, че концесията е с прогнозна стойност над европейския праг в съответствие с чл.10,ал.1,т.1 от Наредбата за мониторинга, управлението и контрола на концесиите  до специализираната дирекция от АМС са изпратени проектите на решения за откриване на процедурата за определяне на концесионер, на обявлението за откриване на процедурата, документацията за концесията, както и обосновката на концесията.


През 2025 г. няма открита процедура за определяне на концесионер за предвидения в плана проект за концесия. 

Раздел ХV. Обекти от първостепенно значение
През 2025 г. изпълнението на включените в програмата обекти от първостепенно значение е както следва:

т.1 „Експониране и социализация, консервация, реставрация и архитектурно-строителни работи на археологически комплекс „Перперикон“, община Кърджали - проекта е приключен на 31.01.2025 г. след тази дата започва 5 годишния период на устойчивост на проекта, поради което следва обекта да бъде включен в Програмата за 2026 г.

т.2 Разширение на вътрешна водопроводна мрежа на махала Долна Бленика, община Кърджали и т.3. Изграждане на вътрешна водопроводна мрежа на с. Главатарци, община Кърджали – проектите са изпълнени и са издадени Разрешения за ползване.

За обектите включени от т.4 до т.10, а именно:Изграждане на довеждащ водопровод от напорен резервоар до вътрешна водопорводна мрежа и изграждане на вътрешна водопроводна мрежа на с. Бащино, община Кърджали;Изграждане на два броя водоизточници и санитарно-охранителна зона за с. Бащино, община Кърджали;Изграждане на напорен резервоар, помпена станция и довеждащи водопроводи от водоизточници до напорен резервоар с. Бащино, община Кърджали;Изграждане на довеждащ водопровод от напорен резервоар до вътрешна водопроводна мрежа на с. Звиница, община Кърджали;Изграждане на два броя водоизточници и санитарно-охранителна зона за с. Звиница, община Кърджали;Изграждане на напорен резервоар, помпена станция и довеждащи водопроводи от водоизточници до напорен резервоар с. Звиница, община Кърджали; и Изграждане на довеждащ водопровод и вътрешна водопроводна мрежа на с. Татково, община Кърджали са готови техническите проекти и са входирани в ПУДООС. 
 т.11. Приют за безстопанствени животни – построени са 11 бр.сгради, които са на етап – груб строеж, предстои издаване на Акт 14.

 т.12. Път до приют за безстопанствени животни – предстои реализиране.
 т.13. Водоснабдяване на с Болярци – проекта е изцяло изпълнен – издадено разрешение за ползване.

 т.14. Пътна връзка от III-507 „ Кърджали-Мост- Хасково” с Източна промишлена зона- изготвен ПУП и след одобрение и отчуждителни процедури ще се пристъпи към реализация на проекта.
  т.15. Път от с. Бялка до с. Панчево – предстои изготвяне на ПУП- ПП.

  т.16. Индустриална зона Юг, община Кърджали- предстои одобряване на ПУП – ПУР.
           Раздел ХVI. Прогноза за очакваните приходи от управление и разпореждане с имоти – общинска собственост
Общият размер на реализираните  приходи от управление и разпореждане с имоти – общинска собственост през 2025 г. възлиза на 4 581 хил. лв./2 342 хил.евро, при планирани за годината 6 343 хил. лв., както следва:
	№ по ред
	Вид дейност
	Очаквани приходи в хил. лв.
	Реализирани приходи

в хил. лева/ хил.евро

	
	ОЧАКВАНИ И РЕАЛИЗИРАНИ ПРИХОДИ/А+Б/
	6 343
	4 573/2 338

	
	А. От продажба на имоти – общинска собственост
	5 760
	3 910/1 999

	1. 
	От продажба на имоти – частна общинска собственост чрез публично оповестен търг или конкурс
	5 150
	2 947/1 507 

	2.
	Прекратяване на съсобственост, продажба на земя на собственици на законно построени сгради
	200
	473/242

	3. 
	Учредяване на право на строеж, надстрояване, пристрояване и продажби по реда  чл. 15, ал.3 и ал.5 от ЗУТ
	10
	1/0,500 

	4.
	Продажба на жилища
	400
	489/250

	
	Б. От управление на имоти – общинска собственост /наеми/
	583
	663/339

	1.
	От отдаване под наем на нежилищни имоти
	153
	147/75

	2.
	От отдаване под наем на жилищни имоти
	90
	103/53

	3. 
	От наеми на терени за преместваеми съоръжения и наем на площи за сезонно ползване
	270
	329/168

	4.
	От наеми за рекламни съоръжения
	70
	84/43


           Раздел ХVII. Прогноза за необходимите разходи, свързани с управлението и разпореждането с имоти – общинска собственост
	№ по ред
	Вид дейност
	Прогнозни разходи
в хил. лв.
	Извършениразходи

в хил. лева/
 хил.евро

	
	ВСИЧКО РАЗХОДИ
	285
	113/58

	1.
	За  ремонт на нежилищни сгради – общинска собственост 
	80
	31/16

	2.
	За ремонт  на общински жилищен фонд
	100
	             33/17

	3.
	За технически дейности / изработване на проекти за изменение на ПУП-ПРЗ за имоти  - общинска собственост в урбанизираната територия на гр. Кърджали и населените места в общината, трасиране на имоти и др./
	60
	

	4.
	За изготвяне на пазарни оценки и правни анализи на имоти
	45
	49/25


КМЕТ НА ОБЩИНА 

К Ъ Р Д Ж А Л И:……..……….………..

          /ЕРОЛ МЮМЮН/
Изготвили:
Началник на отдел ОС:…….………….



                /Б. Хасанова/
Началник на отдел ИКТИ:……………..




       /И. Юсеин/
Съгласували:
Заместник-кмет ЕТРС: …………..……….


                                 /Д. Делчев/

Директор на дирекция ОСИ:……………




        /Г.Мустафа/

Ст. юрисконсулт: ………..………


         /Р.Иванов/

